REPUBLIKA SRBIJA

NARODNA SKUPŠTINA

Odbor za finansije, republički

budžet i kontrolu trošenja javnih sredstava

5. novembar 2012. godine

PREDSEDNIKU NARODNE SKUPŠTINE

Na osnovu člana 157. stav. 6. Poslovnika Narodne skupštine, na Predlog zakona o izmenama i dopunama Zakona o Narodnoj banci Srbije, Odbor za finansije, republički budžet i kontrolu trošenja javnih sredstava podnosi sledeće amandmane:

AMANDMAN I

 Posle člana 6. dodaje se član 6a koji glasi:

„U članu 21a posle stava 4. dodaje se novi stav 5, koji glasi:

’Ako direktoru Uprave za nadzor prestane funkcija pre isteka mandata, novi direktor Uprave za nadzor bira se na period do isteka mandata direktora kome je funkcija prestala.‘.

Dosadašnji stav 5. postaje stav 6.”.

O b r a z l o ž e nj e

 Ovim amandmanom obezbeđuje se kontinuitet u radu i konsekutivnost pri izboru direktora Uprave za nadzor nad finansijskim institucijama, kao što je to predloženo i za viceguvernere i članove Saveta guvernera Narodne banke Srbije.

AMANDMAN II

U članu 13. posle stava 3. dodaje se novi stav 4, koji glasi:

„Ako direktoru Uprave za nadzor nad finansijskim institucijama izabranom u skladu sa stavom 3. ovog člana funkcija prestane pre isteka mandata, novi direktor Uprave biraće se na period do isteka mandata direktora kome je funkcija prestala.”.

Dosadašnji st. 4. i 5. postaju st. 5. i 6.

O b r a z l o ž e nj e

 Ovim amandmanom vrši se usaglašavanje s prethodnim amandmanom, kako bi se i prelaznim odredbama obezbedili kontinuitet u radu i konsekutivnost pri izboru direktora Uprave za nadzor nad finansijskim institucijama, kao što je to predloženo i za viceguvernere i članove Saveta guvernera Narodne banke Srbije.

PREDSEDNIK ODBORA

 Vesna Kovač